‏د افغانی سرې میاشتې ټولنې د ځانګړې اونۍ په مناسبت د سویل ختیځ زون اړوند خوست ولایتی څانګه کې پرانیست غونډه په شانداره مراسمو ترسره شوه! نن د میزان د میاشتې پر ۲۴مه د افغانی سرې میاشتې سویل ختیځ زون اړوند خوست سرې میاشتې څانګې ریاست کې د سرې میاشتې ځانګړې اوونۍ پرانیست غونډه تر سره شوه . یاده پرانیست غونډه د خوست څانګې ریاست د ساتنی او خوندیتوب مدیر مولوی خلیل الرحمن ثاقب لخوا د قران عظیم الشان په مبارکو ایاتونو په تلاوت سره پیل شوه. ورپسې د خوست سرې میاشتې څانګې رئیس شیخ الحدیث محمد ولی جان "عدالت یار" په خوست ولایت کې د افغانی سرې میاشتې اړوند د ځانګړی اوونۍ غونډی ګډونوالو ته ښه راغلاست ووایه اوهمدا شان د افغانی سرې میاشتې د ځانګړې اونۍ په اهمیت او اعانې راټولولو یې خبرې وکړې ورپسې د سویل ختیځ ساحوی زون محترم رئیس مولوی سید منهاج الدین "هاشمی" د افغانی سرې میاشتې ټولنې سره په کومک او همکارې او د اعانې په راټولولو عالمانه وینا تر سره کړه اوزیاته یې کړه چې سره میاشت د ولس د بې وزله قشر د لاسنیوی یواځینۍ مرجع ده او همدا شان د خوست ولایت امنیی قومندانۍ قومندان حافظ عبدالرشید "حقانی" پر ولس او تجارانو غږ وکړ چې خپلې مرستې او کومکونه د افغانی سرې میاشتې ټولنې له لیارې اړمنو ته ورسوی ورپسې د خوست ولایت سرې میاشتې د عوت ارشاد مدیر مولوی صیب محمود عزام د رئیس الوزارا پیغام د غونډی ګډونوالو ته وړاندې کړ ورپسی د مجامع ولایتی مدیر مولوی طاهرالدین اتل د افغانې سرې میاشتې عمومې رئیس پیغام ولوست او د غونډی په پای کی هغه تصدیق پاڼی چی د مرکزی دفتر څخه رالیږل شوی پر فعالو کارمندانو وویشل شوی او یاده غونډه د دوعایی په لوستلو پای ته ورسېده. په درنښت د سویل ختیځ زون د نشراتو مدیریت